Γιώργος Αφρουδάκης

Ο Γιώργος Αφρουδάκης (17 Οκτωβρίου 1976) είναι Έλληνας πρώην υδατοσφαιριστής που αγωνιζόταν ως φουνταριστός. Αποτέλεσε μέλος της εθνικής ομάδας των ανδρών, με μεγάλες επιτυχίες στο ενεργητικό του για περίπου 20 χρόνια, μέχρι και τους Ολυμπιακούς αγώνες του Λονδίνου. Έχει αγωνιστεί σε πέντε διοργανώσεις Ολυμπιακών αγώνων (1996, 2000, 2004, 2008, 2012). Έχει κατακτήσει 6 πρωταθλήματα (2 με τη Βουλιαγμένη, 4 με τον Ολυμπιακό) και 6 κύπελλα Ελλάδας (2 με τη Βουλιαγμένη, 4 με τον Ολυμπιακό) και είναι ο πρώτος σκόρερ όλων των εποχών στο ελληνικό πρωτάθλημα με 1685 γκολ. Θεωρείται ένας από του κορυφαίους αθλητές πόλο την ιστορία του ελληνικής υδατοσφαίρισης.

Βιογραφικό
Γεννήθηκε στην Αθήνα. Η πρώτη επαφή με το άθλημα της υδατοσφαίρισης έγινε όταν αγωνίστηκε στα παιδικά του χρόνια με την ομάδα του Ν.Ο. Βουλιαγμένης.Γιώργος Αφρουδάκης: Ο ασυμβίβαστος θρύλος του πόλο! Στην Α1 ξεκίνησε από το Ν.Ο. Βουλιαγμένης, με τον οποίο το 1997 κατέκτησε το Κύπελλο Κυπελλούχων και το 2004 ήταν δεύτερος στο ΛΕΝ Τρόφι. Συνέχισε στον Πανιώνιο και στον Ολυμπιακό.

Με την εθνική ομάδα ήταν 4ος (2004) και 6ος ολυμπιονίκης (1996) 7ος (2008)  της υδατοσφαίρισης. Διακρίθηκε με την εθνική ανδρών αλλά και με την ολυμπιακή ομάδα (1996, 2000, 2004 ,2008,2012). Αγωνίστηκε σε έξι Παγκόσμια Πρωταθλήματα (1994, 1998, 2001, 2003, 2005,2007) και οχτώ Ευρωπαϊκά (1995,1997,1999,2001,2003,2006,2008,2012) με τα χρώματα της εθνικής. Στο Παγκόσμιο Κύπελλο του 2005 η εθνική κατάκτησε, με δικό του τέρμα, το  πρώτο χάλκινο μετάλλιο της ιστορίας του Ελληνικού αθλητισμού , ενώ το 1997 ο Αφρουδάκης κατέκτησε αργυρό μετάλλιο στο ΦΙΝΑ Καπ της Αθήνας.

Το Σεπτέμβριο του 2005 παντρεύτηκε την εκλεκτή της καρδιάς του.

Ο Γιώργος Αφρουδάκης έγραψε ιστορία στις 25 Νοεμβρίου 2005 στη Νέα Σμύρνη. Ο αρχηγός της εθνικής ομάδας πέτυχε το χιλιοστό του γκολ στην Α1 πόλο, ανεβάζοντας τον πήχη για τον τίτλο του μεγαλύτερου σκόρερ στην ιστορία του αθλήματος στη χώρα μας.

Στις 7 Αυγούστου 2006 υπέγραψε συμβόλαιο στον Ολυμπιακό. Το Νοέμβριο του 2006 ανακοινώθηκε η λειτουργία του προσωπικού του ιστότοπουΕπίσημη πρώτη παρουσίαση της ιστοσελίδας www.afroudakis.gr του Γιώργου Αφρουδάκη, νικητή του επάθλου FORTHnet στο πόλο  ,21 Νοεμβρίου 2006.

Τον Σεπτέμβριο του 2010 συμφώνησε με την ομάδα του Παναθηναϊκού, ενώ η ομάδα ήρθε σε συμφωνία και με τον αδελφό του Ζάχο που αγωνιζόταν στο Παλαιό Φάληρο."Δώρο" Πατέρα οι Ζάχος και Γιώργος Αφρουδάκης , contra.gr

Στις 4 Αυγούστου 2016 ανακοίνωσε μέσω επιστολής την αποχώρησή του από την ενεργό δράση ενώ η ομάδα του Παναθηναϊκού ανακοίνωσε πως θα τιμήσει τον σπουδαίο αθλητή όπως του αρμόζει.

Απο το 2014  είναι ο ιδρυτης και διοικητικός ηγετης του τμηματος υδατοσφαίρισης του Γ.Σ. Απόλλων Σμύρνης με πολλές επιτυχίες. 

Από το 2021 είναι ο Ά Αντιπρόεδρος της Κολυμβητικής ομοσπονδίας Ελλάδος. 

Καριέρα

 Ν.Ο. Βουλιαγμένης: 1991 ως το 2004
 Πανιώνιος: 2004 ως 2006
 Ολυμπιακός Π.: 2006 ως 2010
 Παναθηναϊκός: 2010 ως 2016
Τίτλοι-Διακρίσεις

 Ολυμπιάδες: 1996 (6ος), 2000 (10ος) 2004 (4ος), 2008 (7ος), 2012 (9ος)
 Παγκόσμιο πρωτάθλημα: 1994(7η θεση) 1998 (7η θεση) 2001(6η θεση) 2003 (4η θεση) 2005 (3η θέση), 2007(6η θεση ) 
 Ευρωπαικο πρωταθλημα: 1995 -1997 -1999(4η θεση)-2001-2003-2006-2008-2012
 ΦΙΝΑ Καπ: 1997 (2η θέση)
 Παγκόσμιο πρωτάθλημα νέων: 1995 (2η θέση)
 Κύπελλο Κυπελλούχων:(1) : 1997
 Πρωταθλήματα Ελλάδος (6): 1997, 1998, 2007, 2008, 2009, 2010
 Κύπελλα Ελλάδος (6): 1996, 1999, 2007, 2008, 2009, 2010
 Πρώτος σκόρερ πρωταθλήματος (8): 1996, 1999, 2001, 2003, 2006, 2007,2008, 2011.
 Πολυτιμότερος παίκτης του πρωταθλήματος (1): 2011 (με τον Παναθηναϊκό)

 Εξωτερικοί σύνδεσμοι 
 http://www.olympionikes.gr/site/index.php?option=com_content&task=view&id=108&Itemid=31
 http://www.sport24.gr/Sports/Polo/h-paroysiash-ths-omadas-polo-toy-apollwna-smurnhs.4441074.html

 Παραπομπές 

Κατηγορία:Έλληνες υδατοσφαιριστές
Κατηγορία:Υδατοσφαιριστές Παναθηναϊκού
Κατηγορία:Υδατοσφαιριστές Πανιωνίου
Κατηγορία:Υδατοσφαιριστές ΟΣΦΠ
Κατηγορία:Υδατοσφαιριστές Βουλιαγμένης
Κατηγορία:Φουνταριστοί υδατοσφαιριστές
Κατηγορία:Υδατοσφαιριστές στους Θερινούς Ολυμπιακούς Αγώνες 1996
Κατηγορία:Υδατοσφαιριστές στους Θερινούς Ολυμπιακούς Αγώνες 2000
Κατηγορία:Υδατοσφαιριστές στους Θερινούς Ολυμπιακούς Αγώνες 2004
Κατηγορία:Υδατοσφαιριστές στους Θερινούς Ολυμπιακούς Αγώνες 2008
Κατηγορία:Υδατοσφαιριστές στους Θερινούς Ολυμπιακούς Αγώνες 2012
Κατηγορία:Μεταλλιοφόροι στην υδατοσφαίριση σε Παγκόσμιο Πρωτάθλημα Υγρού Στίβου
Κατηγορία:Υδατοσφαιριστές Εθνικής Ελλάδας